જમ્મુ-કાશ્મીરના સીએમ મહેબૂબા મુફ્તી દ્વારા રમઝાન અને અમરનાથ યાત્રા દરમ્યાન ઘાટીમાં એકબાજુ સીઝફાયરની અપીલને કેન્દ્ર સરકારે સશર્ત મંજૂરી આપી દીધી છે. મહેબૂબા મુફ્તી દ્વારા રમઝાન દરમ્યાન સીઝફાયરની અપીલ પર કેન્દ્ર સરકારે સુરક્ષાબળોને ઘાટીમાં રમઝાન દરમ્યાન કોઇપણ પ્રકારનું નવું ઑપરેશન શરૂ ના કરવાનો નિર્દેશ આપ્યો છે. જો કે કેન્દ્રે કોઇ આતંકી હુમલાની સ્થિતિમાં સુરક્ષાબળોને આતંકની વિરૂદ્ધ જવાબી કાર્યવાહી કરવાની છૂટ પણ આપી છે.